TRC จัดกิจกรรมความทำดีเพื่อพ่อหวังถวายเป็นพระราชกุศลแด่ร.๙
TRC จัดกิจกรรมความทำดีเพื่อพ่อ ร่วมทำความสะอาดและปรับปรุงอาคาร ภูมิทัศน์ของวัดพรพระร่วงประสิทธิ์ และโรงเรียนอนุบาลวัดพรพระร่วงฯ เขตสายไหม เพื่อถวายเป็นพระราชกุศลแด่ในหลวงรัชกาลที่ 9
23 ม.ค. 2560


นายสมัย ลี้สกุล (กลาง) ประธานกรรมการบริหาร พร้อมด้วย นายภาสิต ลี้สกุล (กลางซ้าย) ประธานเจ้าหน้าที่บริหาร ,นางสาวภาวิตา ลี้สกุล (กลางขวา) ผู้อำนวยการสายงานบริหารองค์กร พร้อมด้วยพนักงานบริษัท ทีอาร์ซี คอนสตรัคชั่น จำกัด (มหาชน) หรือ TRC และบริษัท สหการวิศวกร จำกัด จำนวน 500 คน ร่วมทำความสะอาดและปรับปรุงอาคาร ภูมิทัศน์ของวัดพรพระร่วงประสิทธิ์ และโรงเรียนอนุบาลวัดพรพระร่วงฯ เขตสายไหม เพื่อถวายเป็นพระราชกุศลแด่ในหลวงรัชกาลที่ 9 โดยได้น้อมนำพระราชดำรัสของพระบาทสมเด็จพระปรมินทรมหาภูมิพลอดุลยเดชที่พระราชทานแก่ประชาชนชาวไทย เนื่องในวันขึ้นปีใหม่ 2532 มีความตอนหนึ่งว่า “ความสามัคคีปรองดองเป็นอันหนึ่งอันเดียวกันกับความรักใคร่เผื่อแผ่ช่วยเหลือกันฉันญาติพี่น้อง สองประการนี้ คือคุณลักษณะสำคัญของไทย ที่ช่วยให้ชาติบ้านเมืองอยู่รอดเป็นอิสระ และเจริญมั่นคง มาตั้งแต่อดีตจนถึงปัจจุบัน” มาปรับใช้เพื่อเป็นแนวทางการทำงานเพื่อสังคม